Anna Karina

Anna Karina (født Hanne Karen Bayer; 1940–2019) var en danskfødt skuespiller, regissør og manuskriptforfatter som tilbrakte det meste av sitt voksne liv i Frankrike.

 Liv og virke 
 Fra Danmark til Frankrike 
Hanne Karin Bayer forlot Danmark i 1958, da hun var 17 år gammel, etter å ha sunget i kabareter i København og medvirket i en kortfilm, for å prøve lykken som skuespiller i Frankrike og slippe bort fra familieproblemer.MacCabe, Colin (2003). Godard: A Portrait of the Artist at Seventy. New York City: Farrar, Straus and Giroux. s. 125-6. Hun befant seg snart alene i Paris uten særlig mange penger, inntil hun gikk inn på café Les Deux Magots i Saint-Germain-des-Prés, som i 1950-årene var et kunstnerisk og intellektuelt sentrum. Her traff hun Catherine Harlé, en kvinne fra et reklamebyrå, som tilbød henne å bli modell. Det ble innledningen til en kort, men suksessrik karriere med arbeide for blant annet Elle, hvor hun møtte Coco Chanel, som oppfordret henne til å skifte navn til Anna Karina.MacCabe, Colin (2003). Godard: A Portrait of the Artist at Seventy. New York City: Farrar, Straus and Giroux. s. 127-8.

 Filmkarriere 
Hun ble kjent som filmregissøren Jean-Luc Godards muse i filmer som Den lille soldat (1960), En kvinne er en kvinne (1961), Å leve sitt eget liv (1962) og Alphaville (1965). Siden deltok hun i en rekke filmproduksjoner med regissørene Agnès Varda, Roger Vadim, Valerio Zurlini, Volker Schlöndorff, George Cukor og Rainer Werner Fassbinder m.fl.

 Sangkarriere 
I 1967 skrev Serge Gainsbourg filmmusikalen Anna til henne, hvor hun spiller mot Jean-Claude Brialy og synger de store hits «Sous le soleil exactement» og «Ne dis rien». Siden spilte hun inn platen Une histoire d'amour med sangeren Philippe Katerine, og i 2005 utkom Chansons de films – en samling filmsanger.

 Filmografi (utvalg) 
 1961: Høk over høk
 1961: En kvinne er en kvinne
 1961: Cleo fra 5 til 7
 1962: Å leve sitt eget liv
 1963: Den lille soldat
 1964: Outsiderbanden
 1964: Kjærlighetskarusellen
 1964: Alphaville
 1965: Min venn, Pierrot
 1967: Den fremmede
 1968: Kalde grenser
 1967: En djevelsk lek
 1967: Netter i Alexandria
 1969: Latter i mørket
 1971: Stevnemøte i Bray
 1972: Le soldatesse
 1972: Alle i faresonen
 1974: Brød og sjokolade
 1976: Kinesisk rulett
 1976: L'Assassin musicien
 2003: The Dreamers

 Referanser 

 Eksterne lenker 



Kategori:Franske skuespillere
Kategori:Danske skuespillere
Kategori:Æres-Bodil
Kategori:Personer fra Frederiksberg